הוועדה המסדרת, כנסת 23, פרוטוקול מספר , 2020-03-17 13:30

יולי יואל אדלשטיין: חברים, קודם כול, ברוכים הבאים למצטרפים החדשים.

יולי יואל אדלשטיין: בשם החברים אני מגלה לכם שביקשתי שנציגי הליכוד וכחול לבן יבואו אליי קצת יותר מוקדם.

יולי יואל אדלשטיין: מנסים לבדוק את העמדות, להגיע להסכמות.

יולי יואל אדלשטיין: אני, לצערי הרב, חייב לומר לחברי הכנסת בן צור וטיבי שבינתיים זה לא כל כך צלח.

אומר כך: פניתי לחברים ואני פונה גם אליכם בכל לשון של בקשה, שהוועדות האלה יהיו מצומצמות במספר החברים, כי צריך להבין את המצב.

אומר כך: לא אני ולא אף אחד יכולים לחסום בגופנו חבר כנסת שהוא חבר ועדה ורוצה להגיע לדיון, גם אם יש לנו חשד סביר שהוא או אמור להיות בבידוד או נשא – הוא חבר כנסת ואף אחד לא יכול לעצור אותו.

אומר כך: לכן מלכתחילה כדאי לחשוב על הסוגיה הזאת.

אומר כך: אתמול כבר היה לנו מקרה אצל קצין הכנסת – קצת לא נעים.

אומר כך: דבר שני, מה שאמרתי, פיקוח פרלמנטרי ועבודה של הכנסת, שזה ברור לכולנו, אבל גם המובן מאליו צריך להיאמר, זה כל הנושא של זהירות.

אומר כך: וכבר נכנסנו לוויכוחים בין חברים, אבל אני אומר ככה: קודם כול, האחריות מוטלת עלינו.

אומר כך: משרד הבריאות מקסימום יכול לתת פה המלצות, אבל גם הם מציינים, ובצדק: אנחנו לא יכולים להנחות את הכנסת, לדרוש מהכנסת, והם צודקים בזה.

אומר כך: כך אנחנו נוהגים תמיד.

אומר כך: יחד עם זה, אנחנו חייבים לתת דוגמה בשני המובנים: גם דוגמה לאזרחים שהמוסד הזה הוא חיוני ועובד ואנחנו לא בפניקה; אבל גם דוגמה לאזרחים שאם יש הנחיות והם תקועים בבית עם ילדים כי בתי ספר סגורים וגנים סגורים, שאנחנו פה לא מצפצפים, לא מתחבקים, לא מתנשקים, ולא יושבים 100 איש בחדר צפוף וכן הלאה וכן הלאה.

אומר כך: אז הדברים האלה ברורים, בפרמטרים האלה אנחנו נעים.

זאב אלקין: לא כנראה, זו המציאות.

יולי יואל אדלשטיין: לא, אני לא יודע, אני לא קובע לסיעת כחול לבן.

זאב אלקין: כבר הודיעו.

יולי יואל אדלשטיין: אז כבר הודיעו, איתך סליחה.

יולי יואל אדלשטיין: חבר הכנסת ניסנקורן יודיע במליאה על כך שכך וכך הרכב הוועדות.

יולי יואל אדלשטיין: אני שממילא תקוע שם – נצביע יחד איתו וגמרנו את ההצבעה.

יולי יואל אדלשטיין: כשיש הסכמה.

יולי יואל אדלשטיין: כשאין ההסכמה, אז מתחיל כל הגנצע מעשה.

יולי יואל אדלשטיין: עד כאן דבריי.

יולי יואל אדלשטיין: אני מציע להפוך את הסדר.

יולי יואל אדלשטיין: בואו נשמע את הגורמים המקצועיים – את המנכ"ל, את ירדנה, את היועץ המשפטי – כי אחרת אנחנו נכנסים פה לוויכוחים פוליטיים ברורים.

זאב אלקין: מה הנושאים רק על סדר-היום?

יולי יואל אדלשטיין: הנושאים על סדר-היום – המרכזי זה הקמת הוועדות ותפקודה של הכנסת בתקופה הזאת.

יולי יואל אדלשטיין: דרך אגב, להסיר מסדר-היום את השאלה הזאת, אף אחד פה לא מתכוון לא לסגור את הכנסת, ולא לומר: מכיוון שהמצב הבריאותי קשה, אנחנו לא נעשה פיקוח פרלמנטרי.

יולי יואל אדלשטיין: אין מצב כזה.

קריאה: ברור.

קריאה: אף אחד לא אומר את זה.

יולי יואל אדלשטיין: העלה חבר הכנסת זוהר סוגיה מאוד רצינית של מיזוג.

קריאה: תעשו את זה בחוץ, באוהל.

יולי יואל אדלשטיין: אנחנו נשמע את המנכ"ל.

יולי יואל אדלשטיין: יהיה צורך, יהיה גם אוהל ברחבה.

יולי יואל אדלשטיין: אבל הכנסת תתפקד, זה חד משמעית.

יולי יואל אדלשטיין: בבקשה.

יואב בן צור: תהיה התייחסות לתאריך יציאה לפגרה של פסח?

יולי יואל אדלשטיין: אנחנו צריכים לקבוע את זה, כי את הפסח אנחנו לא נבטל.

יולי יואל אדלשטיין: התהליך הוא כזה: הנשיאות תקבע את התאריכים, ותעביר לוועדה המסדרת, והוועדה מסדרת מאשרת את הליך הפגרה ועבודת הכנסת בפגרה.

יולי יואל אדלשטיין: כן, אין לנו גם לזה הרבה זמן, אבל עוד סיבה להקים ועדה מסדרת.

אברהם (אבי) ניסנקורן: רק מילה אחת לפני שהם מתייחסים, מה שאמרתי לפני זה.

אברהם (אבי) ניסנקורן: כרגע יחסי הם 61–58 או 59.

אברהם (אבי) ניסנקורן: אנחנו לא נסכים שהוועדות לא ישקפו את יחסי הכוחות.

אברהם (אבי) ניסנקורן: לא נסכים.

אברהם (אבי) ניסנקורן: בשום פנים ואופן לא נסכים לזה.

אברהם (אבי) ניסנקורן: אם זה לא משקף באמת זה בעצם שיתוק הוועדות.

אברהם (אבי) ניסנקורן: אנחנו לא נסכים לסיטואציה כזאת.

אחמד טיבי: למה אתה אומר?

אחמד טיבי: זה טריוויאלי.

אחמד טיבי: 61–58 או 59.

אברהם (אבי) ניסנקורן: כן.

מכלוף מיקי זוהר: אבל מפתח סיעתי זה לא טריוויאלי?

זאב אלקין: אם אבי העיר, אז גם אני אעיר.

אחמד טיבי: מהגג, מה שהוא אמר, אחר כך - - -

זאב אלקין: חבר הכנסת טיבי, מימים ימימה, כשהוקמה ועדה מסדרת, גם כמו כל שאר הוועדות - - -

אברהם (אבי) ניסנקורן: אבל תמיד בסוף זה שיקף את הגודל היחסי.

זאב אלקין: זה שיקף את הגודל של הסיעות.

זאב אלקין: אין דבר כזה.

זאב אלקין: אם רוצים כל הסיעות של גוש 61 להתחבר לסיעה אחת, יכולים להגיש בקשה לוועדת הכנסת, לבקש לראות אותם כסיעה אחת, עם כל ההשלכות של הדבר הזה.

אברהם (אבי) ניסנקורן: אבל אריתמטית זה גם יוצא, השאלה רק באיזה אריתמטיקה אתה עושה את זה.

זאב אלקין: שנייה, אבי, אני לא הפרעתי לך, נכון?

זאב אלקין: הקשבתי בסבלנות.

זאב אלקין: אפשר לשאול את מזכירת הכנסת, היא בבניין הזה הרבה שנים – תמיד המפתח לוועדות נעשה לפי גודל לסיעות, כי גוש פוליטי זה עניין שהיום הוא ככה, מחר הוא ככה.

זאב אלקין: מחר כחול לבן תיכנס לממשלת אחדות, אז אתה לא אותו גוש איתם, כי אתם אומרים שאתם נגד; מחרתיים יהיה משהו אחר.

זאב אלקין: הרי הוועדה המסדרת בסוף מקימה פה ועדות קבועות.

זאב אלקין: אנחנו לא יודעים איך יסתיים ההליך הפוליטי, ואיך תיראה בסוף הממשלה, והמבנה הפוליטי – מי תהיה הקואליציה, מי תהיה האופוזיציה – אף אחד היום לדעתי לא יהיה מוכן להמר על זה.

זאב אלקין: ולכן תמיד כשבנו ועדה מסדרת, כמו גם את כל שאר הוועדות, המפתח היה סיעתי.

זאב אלקין: באופן טבעי, כשמשתמשים במפתח סיעתי, זה מייצג גם את המצב בסופו של דבר של הכנסת.

אברהם (אבי) ניסנקורן: זה חייב לייצג את זה.

זאב אלקין: אבל זה מייצג דרך מפתח סיעתי.

זאב אלקין: הכוח הוא של הסיעות.

אברהם (אבי) ניסנקורן: לא, אתה דרך מפתח סיעתי רוצה להגיע - - -

זאב אלקין: מי שהתמודד בבחירות זה לא גוש, מי שהתמודד בבחירות זה כל סיעה.

אחמד טיבי: אולי דרך מפתח הסיעתי אתה רוצה לשנות את התוצאה הסופית של 61–58?

אברהם (אבי) ניסנקורן: ברור שהוא רוצה.

זאב אלקין: מה זה 61?

זאב אלקין: אם אתה רוצה ועדה של 120, אז יהיו 120 ח"כים בוועדה ויהי 61–59.

זאב אלקין: אבל בסוף זה לא עובד ככה.

זאב אלקין: אתה קובע מפתח, הוא יכול להיות 4, 4.5, 5, 12, 13, 14, 20, מה שתגידו.

זאב אלקין: ואז אתה עושה מתמטיקה למפתח הזה.

מכלוף מיקי זוהר: אני יכול לשאול שאלה?

זאב אלקין: תסתכלו, יש הרי היסטוריה.

יולי יואל אדלשטיין: תשאל, כי ממילא רציתי לתת לאנשי המקצוע, אבל – בבקשה, מיקי, כן.

מכלוף מיקי זוהר: המצב שיש כרגע מבחינה פרלמנטרית הוא מצב חסר תקדים.

מכלוף מיקי זוהר: לא היה הרבה מאוד שנים מצב בו הולכים לשלוש מערכות בחירות, לא מקימים ממשלה, אין רוב ברור לאף אחד מהצדדים, הרוב משתנה מכאן לכאן בהתאם לגחמות של חבר כנסת בודד.

מכלוף מיקי זוהר: נניח מחר בבוקר יהיו שניים אצלכם, שזה מאוד ריאלי, שיחליטו שהם לא רוצים יותר להצביע איתכם, אז כבר הרוב שלכם אבד.

מכלוף מיקי זוהר: יש מצב פרלמנטרי שהוא חסר תקדים.

אברהם (אבי) ניסנקורן: לא, דרך אגב, הם לא יכולים להתפצל מהסיעה, זה שונה.

אברהם (אבי) ניסנקורן: עם כל הכבוד להם, הם גם לא שם.

מכלוף מיקי זוהר: אני לא יודע מה הם יעשו.

יואב בן צור: הם גם לא חייבים להתפצל, הם יכולים להצביע אחרת.

מכלוף מיקי זוהר: הם יכולים להצביע גם אחרת.

אברהם (אבי) ניסנקורן: זה משהו אחר.

אברהם (אבי) ניסנקורן: כל חבר כנסת יכול להצביע איך שהוא רוצה.

אחמד טיבי: זה משהו אחר.

אחמד טיבי: לגיטימי.

אחמד טיבי: מה זה קשור?

זאב אלקין: אבל הם לא חלק מ-61, הם חלק מסיעת כחול לבן.

זאב אלקין: זה תפקידם.

אברהם (אבי) ניסנקורן: לא, הם חלק מה-61.

יולי יואל אדלשטיין: מיקי רצה לשאול שאלה.

זאב אלקין: אין ברייה משפטית כזו.

מכלוף מיקי זוהר: יש פה מצב פרלמנטרי שהוא שונה מהרגיל.

מכלוף מיקי זוהר: אין כאן יציבות, לא שלטונית, אנחנו לא יודעים כרגע מי יהיה בהנהגה, מי לא יהיה בהנהגה.

מכלוף מיקי זוהר: יש גם מאבק מאוד מאוד צמוד.

מכלוף מיקי זוהר: מה שקורה כרגע, לאורך כל השנה הזאת, מהרגע שאתם השגתם את הרוב, על חודו של קול במקרה אחד - -

יולי יואל אדלשטיין: שני קולות.

מכלוף מיקי זוהר: - - או על חודם של שני קולות במקרה הקודם, אתם התחלתם לפעול באופן כזה ששבר את כל הכללים של הכנסת.

אברהם (אבי) ניסנקורן: מי פיזר את הכנסת?

אברהם (אבי) ניסנקורן: תגיד לי, על מה אתה מדבר?

אברהם (אבי) ניסנקורן: מי פיזר את הכנסת בחוק, משהו שלא היה עשרות שנים.

אברהם (אבי) ניסנקורן: מי התחיל עם הסיפור הזה?

מכלוף מיקי זוהר: תן לי, אני שמעתי אותך.

מכלוף מיקי זוהר: אני גם שומע אתכם לפעמים מבקרים אותי.

אברהם (אבי) ניסנקורן: ביבי רצה להעביר את חוק המצלמות על הראש של כולם.

מכלוף מיקי זוהר: בסדר, שום דבר לא קרה.

אברהם (אבי) ניסנקורן: אבל אתם התחלתם.

אברהם (אבי) ניסנקורן: תחשוב איך אתם התנהלתם.

אברהם (אבי) ניסנקורן: אתה ישבת בקדנציה הראשונה בוועדה המסדרת, לגלגת על כולם.

מכלוף מיקי זוהר: מה פתאום?

אברהם (אבי) ניסנקורן: לגלגלת על כולם.

מכלוף מיקי זוהר: מה פתאום?

אברהם (אבי) ניסנקורן: דיברת שתעשה מה שאתה רוצה.

מכלוף מיקי זוהר: מה פתאום?

אברהם (אבי) ניסנקורן: ניסית להעביר את חוק המצלמות.

מכלוף מיקי זוהר: לא נכון.

אברהם (אבי) ניסנקורן: עשיתם את חוק הפיזור.

אברהם (אבי) ניסנקורן: אתה מדבר על מי התחיל?

אברהם (אבי) ניסנקורן: בחייאת.

אברהם (אבי) ניסנקורן: אתה מדבר על דפוס התנהגות?

אברהם (אבי) ניסנקורן: אז תתנגד לחקיקה.

אברהם (אבי) ניסנקורן: עדיין יש פה דמוקרטיה.

מכלוף מיקי זוהר: לא, אני בכל מקרה לא מדבר עכשיו, אני מדבר רק על דבר אחד.

אחמד טיבי: אולי נביא אותה, אולי לא נביא אותה.

מכלוף מיקי זוהר: לא, תביאו אותה, תעשו מה שאתם רוצים.

אחמד טיבי: אבל מה זה קשור עכשיו למפתח?

אברהם (אבי) ניסנקורן: זה קשור, אתם רוצים לנהל - - -

מכלוף מיקי זוהר: סליחה, אני יודע מה אני אומר.

זאב אלקין: אולי תציעו חוקים טובים, נתמוך בכם.

מכלוף מיקי זוהר: אני יודע מה אני אומר.

מכלוף מיקי זוהר: אני אומר דבר אחד: בעת הזאת, עד הקמת ממשלה – לא משנה איזה ממשלה תקום.

מכלוף מיקי זוהר: גם תקימו אתם ב-61 עם המשותפת, אין שום בעיה.

מכלוף מיקי זוהר: עד שאין הקמת ממשלה, להפוך את הכנסת עכשיו לכלי - - -

אברהם (אבי) ניסנקורן: אתה מסרב לדבר איתנו על אחדות, אם אנחנו לא אומרים שטיבי פסול, בחייאת.

מכלוף מיקי זוהר: עמדתי ברורה.

מכלוף מיקי זוהר: אני לא עכשיו באתי להגיד אותה שוב.

מכלוף מיקי זוהר: אני אומר דבר אחד.

מכלוף מיקי זוהר: הכנסת צריכה - - -

זאב אלקין: הוא רוצה להיות באמצע הרשימה, לא בסוף.

זאב אלקין: אם תעשו מה שהוא מציע, הוא יהיה באמצע הרשימה.

מכלוף מיקי זוהר: הכנסת הכנסת היום צריכה להיות במצב שמבחינה משפטית חוקתית היא יכולה לתפקד, לאור הנסיבות הבריאותיות שכולנו מכירים אותן, שהן לא חדשות לנו ואנחנו צריכים גם להתאים את עצמנו לנסיבות הללו.

מכלוף מיקי זוהר: אבל מעבר לכל זה, במצב הנוכחי כרגע לקחת שוב את הכנסת ולהפוך אותה ככלי בידיים שלכם לפני שקמה ממשלה, זה קודם כל, בראש ובראשונה, חמור ולא נכון.

אברהם (אבי) ניסנקורן: נתניהו עושה את זה שנים.

מכלוף מיקי זוהר: חמור ולא נכון, כולל הניסיון שלכם להחליף את היושב ראש.

מכלוף מיקי זוהר: חמור ולא נכון.

מכלוף מיקי זוהר: אתם צריכים להמתין להקמת ממשלה כמו שהיה שנים.

מכלוף מיקי זוהר: ממתי ממנים יושב-ראש לפני שיודעים מי עומד להרכיב את הממשלה?

אברהם (אבי) ניסנקורן: מה זאת אומרת?

אברהם (אבי) ניסנקורן: עשינו את זה בכנסת ה-21.

מכלוף מיקי זוהר: לא.

מכלוף מיקי זוהר: לא ידעו שעומדים להרכיב ממשלה.

זאב אלקין: לא.

זאב אלקין: היית בטוח שעומדים להקים ממשלה?

מכלוף מיקי זוהר: לא, לא ידעו שהולכים להקים ממשלה, זה סיפור שונה.

מכלוף מיקי זוהר: אז אל תספרו לנו סיפורים.

מכלוף מיקי זוהר: די לצביעות הזאת.

זאב אלקין: בחיים לא הייתם מצביעים אם הייתם חושבים שאין סיכוי שנקים ממשלה.

מכלוף מיקי זוהר: אני מקווה שלא תקבלו גיבוי משפטי לצעדים שלכם, שהם נגד הערכים הבסיסיים של הדמוקרטיה.

מכלוף מיקי זוהר: מה הערכים הכי בסיסיים של הדמוקרטיה?

מכלוף מיקי זוהר: לחכות שהמשוואה הפוליטית תיפתר.

מכלוף מיקי זוהר: כרגע היא לא פתורה.

מכלוף מיקי זוהר: היא לא פתורה, יש נוסחה פוליטית לא פתורה.

אחמד טיבי: בבסיסה והמובן העיקרי של ועדה מסדרת זמנית לפני הקמת הממשלה.

אחמד טיבי: זה המובן הבסיסי, זה המושג.

אחמד טיבי: בגלל זה יש מסדרת ולא ועדת כנסת.

זאב אלקין: ולכן היא משקפת כוח סיעות ולא כוח קואליציה כי אף אחד לא יודע מה זה קואליציה.

זאב אלקין: בדיוק בגלל הסיבה שאמרת.

מכלוף מיקי זוהר: נכון.

מכלוף מיקי זוהר: אני יודע מה תהיה הקואליציה, מי יהיה בקואליציה?

מכלוף מיקי זוהר: אולי אנחנו נהיה באופוזיציה בכלל, לך תדע.

ירדנה מלר-הורוביץ: ייצוג סיעתי, שכל סיעה של לא פחות מארבע - - -

זאב אלקין: ייצוג סיעתי, נכון.

זאב אלקין: גם החוק מדבר על ייצוג סיעתי.

זאב אלקין: החוק אומר שכל סיעה מארבע ומעלה צריכה להיות מיוצגת בוועדה מסדרת וייצוג בוועדה מסדרת צריך להיות עד כמה שאפשר בהתאם לכוחן של הסיעות – של הסיעות.

זאב אלקין: לא גושים, לא ממליצים, שום דבר.

יולי יואל אדלשטיין: אחמד, אתה דווקא הכי אינטרסנט בזה.

יולי יואל אדלשטיין: אתה הסיעה השלישית בגודלה.

יולי יואל אדלשטיין: בקואליציה כנראה, צר לי לבשר לך, כנראה לא תהיה.

יולי יואל אדלשטיין: אתה הכי אינטרסנט שיהיה לפי גודל הסיעה.

אחמד טיבי: יש סיכוי גדול שאני לא אהיה, לא בצרה ולא באחדות.

זאב אלקין: בצרה זה לא בגללנו.

יולי יואל אדלשטיין: צר לי לבשר לך.

אחמד טיבי: בגלל היהודים בכל מקרה.

זאב אלקין: זה תמיד כל הצרות בגלל היהודים.

מכלוף מיקי זוהר: אמרתי לך כל הזמן שאני ערבי יהודי.

יולי יואל אדלשטיין: מאשה לך להוסיף, בגלל ימניים.

מכלוף מיקי זוהר: אני ערבי יהודי.

מכלוף מיקי זוהר: אתה גם ערבי יהודי.

מכלוף מיקי זוהר: מאיפה באת, מאיזה מדינות?

יולי יואל אדלשטיין: יהודי ערבי, בכל זאת תדייק.

מכלוף מיקי זוהר: לא, בשביל אחמד אמרתי ערבי יהודי.

מכלוף מיקי זוהר: הכול בסדר אחמד, אנחנו באותה סירה.

מכלוף מיקי זוהר: כולנו מרגישים מקופחים.

מכלוף מיקי זוהר: אתם מפה ואנחנו - - -

אייל יינון: מה שכואב להם עליך שמשתמשים בך ואחר-כך יזרקו אותך.

אייל יינון: זה לא נעים.

מכלוף מיקי זוהר: האשכנזים התעללו גם בנו, אז הם יתעללו גם בך.

אחמד טיבי: הוא אמר את זה בחוץ ולכן אני מחייך.

יולי יואל אדלשטיין: מה קרה לניסנקורן?

דובר: הלך להתייעצות סיעתית.

אחמד טיבי: השתנתה הכנסת, לא השתנתה.

אחמד טיבי: הלך יושב ראש, את המנכ"ל הזה צריך להשאיר.

זאב אלקין: לפי מיטב זכרוני, אני מצטט נכון את החוק, נכון אייל?

איל ינון: לגבי מה?

זאב אלקין: של הרכב ועדה מסדרת.

זאב אלקין: החוק מדבר על מארבע ומעלה ייצוג לכל סיעה ומדבר שכל ההרכב צריך להתאים עד כמה שאפשר להרכב סיעתי של הכנסת.

זאב אלקין: במפורש הוא שם דגש על המילה סיעתי.

זאב אלקין: תשאל את אייל.

מכלוף מיקי זוהר: אבל עכשיו עוד כלל צריך להשתנות.

מכלוף מיקי זוהר: כל הכללים משתנים כל הזמן.

אברהם (אבי) ניסנקורן: הוועדות לא ישקפו את הכנסת.

זאב אלקין: הם ישקפו את ההרכב הסיעתי של הכנסת, כפי שאומר החוק.

יולי יואל אדלשטיין: אוקי, הבנתי.

יולי יואל אדלשטיין: כמו שאמרתי, על סדר היום הקמת הוועדות כרגע ותפקודה של הכנסת.

יולי יואל אדלשטיין: לנושא של פגרה נגיע מאוחר יותר.

יולי יואל אדלשטיין: בבקשה אדוני המנכ"ל.

אלברט סחרוביץ': קודם כל, למען הסר ספק.

אלברט סחרוביץ': בסופו של דבר יש חוק שמסמיך את יושב ראש הכנסת לקבוע בנושא סדר וביטחון והוא הסמכות הקובעת.

אלברט סחרוביץ': לא משרד הבריאות, לא מנכ"ל הכנסת, לא יועמ"ש.

אלברט סחרוביץ': גם הנהלת הכנסת, החברים שיושבים פה, התכנסה ולא בפעם הראשונה בשביל לגבש את ההמלצות.

אלברט סחרוביץ': מה לדעתנו במצב, אחרי שיח ארוך מול משרד הבריאות והגורמים הכי בכירים, גם טלפונים, גם בפגישה שקיימנו ביום חמישי עם כל הנוכחים שיושבים כאן וגם סיור.

אלברט סחרוביץ': הם לא הנחו אותנו והם גם לא ימליצו.

אלברט סחרוביץ': ברור שיש פה דברים שהם משתנים קבועים, אנחנו מכירים אותם.

אלברט סחרוביץ': יש פה מקומות שהם יותר בעלי סיכון.

אלברט סחרוביץ': יש פה רופא בחדר והוא יסביר לכם.

אלברט סחרוביץ': לא צריך פה להיות יותר מידי - - -

מכלוף מיקי זוהר: תסביר את זה.

מכלוף מיקי זוהר: איפה לא כדאי שהם יסתובבו.

אלברט סחרוביץ': אני אגיד את זה.

אלברט סחרוביץ': אמר את זה היושב ראש.

אלברט סחרוביץ': אגב, אף אחד לא יכול לכפות להגיע להסכמות.

אלברט סחרוביץ': לכן צריך לקיים דיונים רחבים, בין אם זה באולמות הוועדה ובין אם זה במליאה.

אלברט סחרוביץ': יש פה הגדלה משמעותית שתסכן אתכם.

אלברט סחרוביץ': כבר אתמול הייתם מודעים למקרה כזה.

אברהם (אבי) ניסנקורן: מה זה מקרה כזה?

אברהם (אבי) ניסנקורן: בן אדם שהפר הוראות והלך.

אלברט סחרוביץ': שנייה.

אלברט סחרוביץ': אבי, לא הפרעתי לך.

אלברט סחרוביץ': נתתי דוגמה.

יולי יואל אדלשטיין: לא בן אדם, חבר כנסת.

אברהם (אבי) ניסנקורן: חבר כנסת.

יולי יואל אדלשטיין: בן אדם היינו מוציאים מהבניין.

אלברט סחרוביץ': אבי, זה כלל בסיס.

אלברט סחרוביץ': ככל שאתם תהיו יותר במתחם אחד, אתה מגדיל את הסיכון, זאת מתמטיקה פשוטה.

אלברט סחרוביץ': קחו בחשבון עוד נתון.

אלברט סחרוביץ': משרד הבריאות אומר ואנחנו שומעים את זה חדשות לבקרים שהנתונים שמפרסמים מידי יום, שיש מעל 300 איש פחות או יותר אבל המצב האמיתי הוא הרבה יותר חמור.

אלברט סחרוביץ': למה?

אלברט סחרוביץ': יש הרבה אנשים, אלפים, שהם נשאים והם אפילו לא מודעים לזה.

אלברט סחרוביץ': אותו מצב יכול לקרות.

אלברט סחרוביץ': קחו בחשבון – לא במקרה של אתמול שהיה לא ראוי, חריג.

אלברט סחרוביץ': מקרה שבן אדם נכנס ולא יודע מזה.

אלברט סחרוביץ': אני מעריך שמרבית חברי הכנסת, ברגע שיהיה החשש הכי קל, הם לבד ייקחו אחריות ולא יגיעו, כמו שעשו חבר הכנסת שוסטר ורם בן ברק.

אלברט סחרוביץ': אבל יש מקרים שאנחנו לא יודעים.

אלברט סחרוביץ': ככל שתהיה נוכחות יותר רבה, בין אם זה באולם המליאה, ולא משנה אם זה ייערך במליאה או באודיטוריום או בחללים, אתם מגדילים את הסיכון, זה הכול.

אלברט סחרוביץ': קחו בחשבון שהח"כים בבידוד – תבינו את המשמעות, בסוף, אם נרצה או לא נרצה, נסגור את הכנסת.

אלברט סחרוביץ': אתה לא תוכל לקיים את ההליך הדמוקרטי.

אלברט סחרוביץ': זאת המשמעות.

אלברט סחרוביץ': שוב, עד כמה שאפשר.

אלברט סחרוביץ': זה לא תפקידי, אני לא דרג פוליטי.

יואב בן צור: אז מה אתה מציע, לסגור עכשיו את הכנסת?

אלברט סחרוביץ': לא.

אלברט סחרוביץ': לא תשמע ממני שצריך לסגור.

יולי יואל אדלשטיין: גם לא ממני.

יולי יואל אדלשטיין: אמרתי, בואו נסיר את זה מסדר היום.

יואב בן צור: במודע אתם מכניסים אנשים לסיכון?

יולי יואל אדלשטיין: צריך לנקוט בכל אמצעי הזהירות.

אלברט סחרוביץ': זה מה שאני מנסה להסביר לך.

אלברט סחרוביץ': יש פה מצב ייחודי, תקדימי, שהמשבר הפוליטי פוגש את המשבר הבריאותי.

אלברט סחרוביץ': זה מצב נתון.

אלברט סחרוביץ': דרך אגב, לא אני אמרתי את זה, אומרים את זה אנשי משרד הבריאות.

יואב בן צור: זה עד כדי כך ששווה להכניס את כל חבר הכנסת, השרים והאנשים לסיכון?

אחמד טיבי: מה אתה מציע, בן צור?

אברהם (אבי) ניסנקורן: מה אתה מציע, שלא תהיה כנסת?

יואב בן צור: לא יודע.

אחמד טיבי: לסגור את הבניין?

אחמד טיבי: חכה, חכה, אני רוצה לשמוע - - -

אלברט סחרוביץ': אפרופו ממשלה וגופים אחרים, שם, אבי – כפי שאתה יודע - - -

מכלוף מיקי זוהר: הפתרון שלי הוא לקיים את כל הדיונים תחת כיפת השמיים באיזה מקום פתוח.

יולי יואל אדלשטיין: נו, בסדר, אלברט.

אלברט סחרוביץ': חברים, יש עוד גופים במדינה שהם גופים חיוניים, לא רק הכנסת.

אלברט סחרוביץ': גופים אלו משתדלים להיצמד להוראות של משרד הבריאות, אבל צורת ההתנהלות שלהם ודפוס הפעולה שלהם מאפשר להם גמישות שאינה קיימת בכנסת.

אלברט סחרוביץ': לצורך העניין, הדוגמה הפשוטה ביותר: הצבעה מרחוק – אין מושג כזה.

איל ינון: אין דבר כזה, צריך דיון - - -

אלברט סחרוביץ': לעשות - - -

מכלוף מיקי זוהר: אם אני רוצה לשנות את ההחלטה שלך אני צריך לדון איתך.

מכלוף מיקי זוהר: איפה הדמוקרטיה?

מכלוף מיקי זוהר: אתה תעשה טלפונית?

אברהם (אבי) ניסנקורן: אני פה בשיח שממנו מובן לי שרוצים לנטרל את עבודת הכנסת דרך ועדות פריטטיות שאינן מסוגלות לעבוד כי אין הכרעה.

זאב אלקין: למה פריטטיות?

אברהם (אבי) ניסנקורן: דרך ההכרעה - - -

זאב אלקין: איך אני יודע, אולי היא לא פריטטית?

אברהם (אבי) ניסנקורן: אז צריך - - -

זאב אלקין: לפי גודל הסיעות.

אברהם (אבי) ניסנקורן: אוי, באמת.

זאב אלקין: אולי לך יהיה רוב, אולי לי יהיה רוב, אולי יהיה פריטטי, מאיפה אני יודע?

אברהם (אבי) ניסנקורן: באמת, בוא, תתחיל להתווכח על המספרים ככה שאתה תגרום לזה שזה יהיה פריטטי.

זאב אלקין: אולי יהיה לי רוב, מאיפה אתה יודע?

אברהם (אבי) ניסנקורן: אז נצביע על - - - איך יהיה לך רוב?

זאב אלקין: לא יודע, תלוי מה המספרים, לפי גודל הסיעות.

אחמד טיבי: רוב לא מוסרי אולי.

זאב אלקין: רוב לא מוסרי זה לא בגללי, אחמד, אלא בגללם.

זאב אלקין: אבל לא משנה.

זאב אלקין: אתה מכיר את זה מצוין.

יולי יואל אדלשטיין: טוב, חברים, אנחנו בישיבה עם פרוטוקול, מה אנחנו מתבדחים?

אברהם (אבי) ניסנקורן: אז אני אומר לך - - -

אלברט סחרוביץ': מה שאני רוצה לומר שככל שאנחנו לא נשמור על הכללים המתבקשים על-מנת לאפשר תהליך דמוקרטי שהוא חשוב, גדל הסיכון להידבקות בקרב חברי הכנסת ובקרב עובדי הכנסת.

אלברט סחרוביץ': אני צריך להיערך לכך שעובדים חיוניים לא יהיו במגע עם זה, זה מה שאני אומר.

אלברט סחרוביץ': אני רוצה לאפשר לכם - - -

אברהם (אבי) ניסנקורן: אני אומר שיש כלל של ריחוק שני מטרים שחייבים לקיים אותו, מצד שני הדמוקרטיה חייבת להתנהל.

אברהם (אבי) ניסנקורן: שני הדברים הללו - - -

אלברט סחרוביץ': אין עוררין על כך.

אברהם (אבי) ניסנקורן: לא, יש עוררין, כי אם אומרים שמנטרלים את עבודת הוועדות על ידי זה שלא מייצרים שם ביטוי דרך כל מיני משחקים של מפתחות ושל תוצאות הבחירות - - -

זאב אלקין: מה זה משחקים, זה חוק.

אלברט סחרוביץ': לא, אל תערב אותי בזה אבי, זה לא - - -

יולי יואל אדלשטיין: זה לא התפקיד של המנכ"ל.

זאב אלקין: הרי יש חוק, הוא לא מוצא חן בעינך אז תשנה אותו ותגיד שהוועדה המסדרת תיבנה לפי גושי הממליצים – זו גישה אחרת.

אברהם (אבי) ניסנקורן: אבל המפתחות - - -

זאב אלקין: כרגע יש חוק.

אברהם (אבי) ניסנקורן: בסדר, המפתחות נגזרים בסופו של דבר מסך כל ה - - -

זאב אלקין: לא מסך כל הקולות אלא מההרכב הסיעתי – קרא את החוק.

אברהם (אבי) ניסנקורן: הוא נגזר מהמספר הכולל שהוא - - -

אחמד טיבי: מה שאני מבין מהשיח כאן שאחרי שמישהו שיתק את מערכת בתי המשפט ודחה את המשפט שלו, התיר לשב"כ לנטר את הניידים - - -

אברהם (אבי) ניסנקורן: בלי דיון בכנסת.

אחמד טיבי: מאחורי גבה של הכנסת.

זאב אלקין: באישור היועץ המשפטי לממשלה.

יולי יואל אדלשטיין: ואם לא נקים את הוועדות - - -

זאב אלקין: על אביחי מנדלבליט אתה לא סומך, חבר הכנסת טיבי?

יולי יואל אדלשטיין: אם לא נקים את הוועדות גם לא יהיה דיון בכנסת כי לא יהיה היכן לדון.

יולי יואל אדלשטיין: אנחנו צריכים להקים ועדה בשביל דיון.

אחמד טיבי: אני אשלים את המשפט - - -

זאב אלקין: לא, רגע - - -

אברהם (אבי) ניסנקורן: בוועדה פריטטית מה יעשו?

זאב אלקין: שנייה, היועץ המשפטי לממשלה לא לגיטימי בעינך?

מכלוף מיקי זוהר: יחליטו בהתאם לקונצנזוס, יחליטו מה שהחליטו כל אזרחי ישראל.

זאב אלקין: אני השתתפתי בדיון הזה, היועץ המשפטי לממשלה, לאור מצבה של הכנסת איפשר לממשלה לאשר שבועיים - - -

מכלוף מיקי זוהר: צריך כנסת מאוחדת לטובת הציבור ולא את כל ה - - - הקנטרניות שלכם בעת הזו.

אברהם (אבי) ניסנקורן: צריך כנסת שיכולה לתפקד.

יולי יואל אדלשטיין: תודה.

יולי יואל אדלשטיין: חבר הכנסת טיבי היה בזכות דיבור.

אחמד טיבי: מישהו התחיל עם שיתוק בתי המשפט ודחה את תחילת המשפט שלו.

מכלוף מיקי זוהר: מי זה האיש הזה?

אחמד טיבי: ראש הממשלה שנתן אישור - - -

זאב אלקין: הוא דחה את המשפט?

אחמד טיבי: הוא דחק את כולם לפינה ועכשיו מנסים לסגור את הכנסת.

אחמד טיבי: זה מה שאני מבין מהדברים שלך.

יואב בן צור: ממש לא.

אחמד טיבי: זה מה שאתה אמרת, אתה נציג המפלגה הביביסטית השנייה בכנסת.

מכלוף מיקי זוהר: הסר דאגה מלבך, היא לא תיסגר.

אחמד טיבי: הוא יושב-ראש סיעת ש"ס.

מכלוף מיקי זוהר: הכנסת לא תיסגר.

יואב בן צור: אני שאלתי שאלה אחת.

אחמד טיבי: השאלה ברורה, הבנתי את השאלה.

מכלוף מיקי זוהר: צריך לתת פתרון בריאותי.

יואב בן צור: השאלה היא האם הצר שווה בנזק המלך.

מכלוף מיקי זוהר: אז מה הבעיה לקיים את הדיונים תחת כיפת השמיים?

יולי יואל אדלשטיין: ירדנה, בבקשה.

אחמד טיבי: אתם לא רוצים ועדות?

יולי יואל אדלשטיין: אחמד, אנחנו לא במסיבת עיתונים.

זאב אלקין: אנחנו אמרנו שאיננו רוצים ועדות?

זאב אלקין: רק שאלנו אם זו סיבה לסכן את כולם.

יולי יואל אדלשטיין: ירדנה בבקשה.

ירדנה מלר הורביץ': המנכ"ל סקר את כל הדברים המנהליים ושיקף אותם נאמנה.

ירדנה מלר הורביץ': אני יכולה רק להגיד מה אומר התקנון: כשרוצים לקיים בכנסת דיון יש שני סוגי דיונים.

ירדנה מלר הורביץ': או דיון סיעתי שיש כללים מתי נוהגים בדיון סיעתי ורוב הדיונים הם אישיים.

ירדנה מלר הורביץ': עכשיו, אתם תחליטו אם תחליטו איך תקיימו דיון אישי.

ירדנה מלר הורביץ': כך היה אתמול בישיבת ההשבעה.

ירדנה מלר הורביץ': אם יש יושב-ראש ישיבה, מזכירת כנסת, ורשמת, וסדרן, ואיש משמר, אתם תחליטו כמה חברים יהיו נוכחים.

יולי יואל אדלשטיין: וגם מאבטח.

זאב אלקין: אני מנסה רק להבין.

ירדנה מלר הורביץ': אני לא נכנסת לשיקולים - - -

ירדנה מלר הורביץ': אז יגידו לך שיש שידור ישיר, וגם בהסכם השלום ובהתנתקות לא כולם ישבו בתוך המליאה והקשיבו אחד לשני.

ירדנה מלר הורביץ': אתם מחליטים - - -

זאב אלקין: אבל הם בחרו לא להקשיב.

ירדנה מלר הורביץ': אתה צודק שהפרלה נועד לשכנוע, אני משקפת את מה שקורה.

זאב אלקין: זה הבסיס לפרלמנט.

אברהם (אבי) ניסנקורן: אז לכל אחד יש חדר ובו טלוויזיה ואחר כך אתה הולך ומדבר.

מכלוף מיקי זוהר: אז הדיונים יהיו מאחורי הקלעים.

אברהם (אבי) ניסנקורן: הכול בפומבי.

מכלוף מיקי זוהר: זאת אומרת שלא כדאי שהדיונים יהיו פומביים ושהציבור יוכל לשפוט - - -

יולי יואל אדלשטיין: הייעוץ המשפטי בבקשה.

מכלוף מיקי זוהר: אם אין אפשרות לקיים דיון אז איזו דמוקרטיה יש פה, שאני לא יכול לשכנע אותך ושאין לי כלים פרלמנטריים כמו רוויזיה - - - -

אברהם (אבי) ניסנקורן: ברור שיש לך.

מכלוף מיקי זוהר: איך יש לי אם אין דיון?

מכלוף מיקי זוהר: אתם עושים את זה בחדר וסוגרים את הדברים ואחרי זה עושים הצבעה טלפונית.

אברהם (אבי) ניסנקורן: על מה אתה מדבר?

יולי יואל אדלשטיין: בבקשה, איל.

מכלוף מיקי זוהר: איפה הנראות הציבורית?

מכלוף מיקי זוהר: איפה השקיפות הציבורית?

מכלוף מיקי זוהר: איזה מין דיון דמוקרטי זה?

יולי יואל אדלשטיין: מיקי, תודה.

זאב אלקין: קריאות ביניים איך אני אעשה אם אני צופה בחדר בטלוויזיה?

מכלוף מיקי זוהר: אין קריאות ביניים, אתה צריך לשתוק.

אברהם (אבי) ניסנקורן: מה המסקנה?

אברהם (אבי) ניסנקורן: המסקנה שהכנסת לא יכולה לתפקד?

מכלוף מיקי זוהר: היא יכולה בתנאים מאוד מאוד מסוימים.

אברהם (אבי) ניסנקורן: אוקיי.

מכלוף מיקי זוהר: היא יכולה בהיקפים מאוד מצומצמים, בכמות של אנשים שלא עולה על עשרה אנשים, כמו שקובע התקנון.

יולי יואל אדלשטיין: כמה שנגיע יותר להסכמות כך היא תתפקד יותר טוב.

אברהם (אבי) ניסנקורן: לא, היא לא תתפקד, כי מה שאני שומע זה איך הכנסת לא מתפקדת.

מכלוף מיקי זוהר: לא, אתה טועה.

מכלוף מיקי זוהר: יש פה מקומות בטוחים בכנסת – שהמנכ"ל יגיד לנו שאפשר לשבת בהם, להתכנס שם.

מכלוף מיקי זוהר: אין בעיה.

מכלוף מיקי זוהר: אי אפשר להתכנס במליאה?

מכלוף מיקי זוהר: נתכנס בחדר אחר.

יולי יואל אדלשטיין: לא, במליאה אפשר להתכנס, במגבלות של כמות האנשים.

מכלוף מיקי זוהר: לא, הבנתי שהסירקולציה שם, גם במגבלות של שלושה, זה יכול לעבור אחד לשני.

מכלוף מיקי זוהר: ככה אמרו לי.

יולי יואל אדלשטיין: נו, טוב, בסדר.

מכלוף מיקי זוהר: ככה אמרו לי, מה לעשות.

מכלוף מיקי זוהר: אבל אם יש מקומות בטוחים, אפשר להתכנס בתוכם.

מכלוף מיקי זוהר: אם החדר הזה בטוח, נתכנס בחדר הזה.

מכלוף מיקי זוהר: אם יש חדר אחר בטוח, נתכנס בחדר הזה.

יולי יואל אדלשטיין: הבטוח רק כשיש פה חלון פתוח.

מכלוף מיקי זוהר: אז תפתחו את החלון.

יולי יואל אדלשטיין: פתחנו.

מכלוף מיקי זוהר: היקפים של עשרה אנשים – אין שום בעיה, עשרה אנשים מותר, במרחק של שני מטר.

אברהם (אבי) ניסנקורן: חבל.

מכלוף מיקי זוהר: ברור, אני לא מוכן.

אלברט סחרוביץ': ואז יש מצב שמישהו, חס וחלילה, ואתה אפילו לא יודע שהוא – אתה משבית - - - זה המשמעות.

מכלוף מיקי זוהר: אני לא יכול לבקר את הדוד שלי ואת הדודה שלי המבוגרים?

זאב אלקין: לא, זה סטטיסטיקה, ברור.

זאב אלקין: המספר של עשר הוא לא תורה מסיני, הוא נקבע סטטיסטית.

אלברט סחרוביץ': אני אכניס 60 לפי הכלל הזה, אבל אתה מגדיל את הסיכון.

זאב אלקין: אבל הוא היום מאומץ על ידי כל - - -

יולי יואל אדלשטיין: איל, בבקשה.

אברהם (אבי) ניסנקורן: אני ראיתי את הנחיות משרד הבריאות - -

אלברט סחרוביץ': שמשאירות לנו - - -

אברהם (אבי) ניסנקורן: - - וצריך לראות בסוף איך הכנסת מתפקדת.

אלברט סחרוביץ': מסכים איתך.

אברהם (אבי) ניסנקורן: מי שרוצה לייצר ועדות שלא מסוגלות לקבל החלטה - - -

יולי יואל אדלשטיין: מה זה קשור למנכ"ל?

זאב אלקין: אבי, ועדה שתמנה עשר או 11 לא יודעת לקבל החלטה?

אברהם (אבי) ניסנקורן: אם יש בה רוב ומיעוט היא יכולה, אם לא – היא לא יכולה.

יולי יואל אדלשטיין: זאת אומרת, אתה לא מדבר על הגודל, אתה מדבר על מה שאלקין אמר.

יולי יואל אדלשטיין: אנחנו מדברים כרגע על הגודל.

אברהם (אבי) ניסנקורן: אבל זה הכול נגזר.

אברהם (אבי) ניסנקורן: הרי זה ברור, הוא רוצה לעוות את התוצאות, הוא מראש מייצר תוצאה.

יולי יואל אדלשטיין: טוב, נו.

אברהם (אבי) ניסנקורן: לא, אני לא אסכים לזה.

אברהם (אבי) ניסנקורן: אני לא אסכים לעיוות תוצאות הבחירות.

זאב אלקין: אני גם מראש דאגתי שבחוק יהיה כתוב שהייצוג הוא סיעתי, אני חוקקתי את החוק הזה, ידעתי שנגיע למצב הזה והשתלתי את זה מראש.

זאב אלקין: לא זוכר באיזו שנה זה חוקק, זה לפני שהגעתי לכאן.

קריאות: - - -

אברהם (אבי) ניסנקורן: אנחנו צריכים לראות איך אנחנו משקפים פה את תוצאות הבחירות יחד עם האילוצים הקיימים.

יולי יואל אדלשטיין: ברור.

אברהם (אבי) ניסנקורן: אבל אני שומע כל הזמן איך מעוותים אותן, זה מה שאני שומע בדיון.

יולי יואל אדלשטיין: אתה אומר "מעוותים" והוא אומר שזה לפי הסיעות.

זאב אלקין: לא אני אומר, החוק אומר, אדוני היושב-ראש.

יולי יואל אדלשטיין: אייל, מה אתה רוצה לתרום לדיון שלנו.

איל ינון: דמוקרטיה מהותית, לא רק פורמלית, בנויה כמובן על שלוש רגליים: על רשות מחוקקת, על רשות מבצעת, על רשות שופטת.

איל ינון: אנחנו במצב שבלי קשר לקורונה, בגלל התלכדות של מצב פוליטי ובחירות – הרי גם אם לא היה קורונה אנחנו אחרי בחירות.

איל ינון: ואחרי בחירות, כנסת לוקח לה זמן עד שהיא מתניעה את עצמה.

איל ינון: אנחנו במצב שהרשות המבצעת, קרי הדרג הפוליטי שלה והדרג המקצועי הבכיר שלה, ב-full power, הרשות השופטת בדרגים העליונים שלה בבג"ץ ב-full power – בג"ץ פועל רגיל והוא מקבל כל הזמן החלטות וצווים ובקשות לסיכומים.

איל ינון: הכנסת מתה מיתת נשיקה.

איל ינון: לא קיימת.

איל ינון: המצב הזה הוא מצב שלא מאפיין אף מדינה דמוקרטית אחרת כרגע בעולם המערבי, שסובל מקורונה לא פחות מאיתנו.

איל ינון: לכן אני לא רואה איך יש מצב ברמה המשפטית-חוקתית שלא מתניעים את הכנסת.

יולי יואל אדלשטיין: אבל אני ביקשתי להסיר את זה מסדר-היום.

יולי יואל אדלשטיין: מתניעים את הכנסת.

איל ינון: אומר חבר הכנסת בן צור - - -

זאב אלקין: על מה אנחנו דנים פה בכלל, לאור הדבר הזה?

איל ינון: למה?

איל ינון: מה קרה?

יולי יואל אדלשטיין: סגר כנראה במדינה.

אלברט סחרוביץ': בדרך.

קריאה: סגר מלא?

אחמד טיבי: אבל מועצות ממשיכות לעבוד.

זאב אלקין: "למעט יציאה של ילדים במסגרת המשפחה בלבד או עם בעל חיים באופן בודד.

זאב אלקין: אין לקיים חוגים".

אחמד טיבי: כנסת זה לא חוג, למיטב ידיעתי.

איל ינון: יש לנו חברי כנסת שהיו חולים, שהיו בקומה.

איל ינון: מבחינה משפטית אנחנו הרי לא חייבים להחזיר את הכנסת למלוא סמכויותיה, כוחותיה, ועדותיה וכולי.

איל ינון: מבחינה משפטית בסך הכול יש לנו חובה היום להרכיב שלושה מוסדות: מוסד אחד זה הוועדה המסדרת, שחובה על פי חוק להקים בהקדם האפשרי; חובה אחרת זה ועדת חוץ וביטחון זמנית וחובה נוספת זה ועדת כספים.

איל ינון: הנוהג בכנסת לאורך השנים, לפי מה שאנחנו בדקנו, הוא שהדברים האלה הובאו בהסכמה.

איל ינון: ברוב הפעמים, אגב, כבר ממש ממש בפתיחת הכנסת ואם לא, כמה ימים לאחר פתיחת הכנסת.

איל ינון: ותמיד הייתה איכשהו הסכמה.

איל ינון: בסופו של דבר, גם במקרים שבהם היו מחלוקות, הביאו את הדברים בהסכמה.

איל ינון: אבל מבחינה משפטית-חוקתית, היה ולא תהיה הסכמה, התוצאה היא לא שאין ועדה מסדרת ואין חוץ וביטחון ואין כספים.

איל ינון: התוצאה היא שצריך להביא הצעות להכרעה במליאת הכנסת בדבר הרכב הוועדות האלה.

איל ינון: כלומר, לא של חוץ וביטחון וכספים אלא רק של המסדרת כי את חוץ וביטחון וכספים לא צריך להביא לאישור המליאה אלא זה רק הודעה במליאה.

איל ינון: וזאת גם לא הודעה קונסטיטוטיבית, כמו שאנחנו אומרים במשפטית, אלא דקלרטיבית.

איל ינון: כלומר זה לא מונע את עבודת הוועדות אם לא הודעת עליהן במליאה.

איל ינון: לכן, הציר המרכזי שעליו בנויה הכנסת בתקופת הביניים, עד להקמת ממשלה, עד להתייצבות כל המערכת, זה הוועדה המסדרת.

איל ינון: היא בוחרת את הנשיאות הזמנית – את שני הסגנים שהיא ממליצה עליהם – היא מחליטה אם הכנסת תצא לפגרת הפסח – בהמלצת היושב-ראש, כמובן.

איל ינון: השילוב בין היושב-ראש והוועדה המסדרת זה השילוב שמתניע את הגלגלים של הרשות המחוקקת בתקופה הזאת.

איל ינון: לכן פה אנחנו נהיה חייבים להגיע להכרעה אחרת נהיה במצב מאוד מביך, שבו הרשות היחידה במדינה שלא פועלת ומשותקת דה-פקטו לחלוטין, זאת הכנסת.

איל ינון: ברור, כבר יש אליי פניות להגשת עתירות לבג"ץ.

איל ינון: הדבר האחרון שאני חושב שראוי שיהיה הוא שהבג"ץ יכריח אותנו לקיים הצבעה או הרכב כזה או הרכב אחר.

איל ינון: אבל יכול להיות שאנחנו נגיע לשם כי רוח הדברים שעולה פה, בשונה אולי מפעמים קודמות שהשתתפתי בישיבות האלה, זאת לא רוח של הסכמה ורצון להגיע להבנות.

איל ינון: אולי מסיבות פוליטיות לגיטימיות וברורות, אבל צריך להבין שמבחינה משפטית, חוקתית ומשטרית, כשאנחנו לא מקימים את המוסדות האלה, אנחנו מכריזים על עצמנו כדמוקרטיה נכה.

איל ינון: אין לנו רשות מחוקקת דה-פקטו.

איל ינון: זה המצב.

יואב בן צור: אדוני יכול להתעכב על הנושא של החוק הנוגע להקמתה של הוועדה המסדרת?

יואב בן צור: מה החוק אומר?

יואב בן צור: איך מקימים ועדה מסדרת?

איל ינון: החוק מדבר, כמו שאמר זאב, על ייצוג סיעתי.

איל ינון: החוק לא נוקט בכלל ולא מכיר בגושים.

איל ינון: דה-פקטו, מה שהיה קורה כל השנים, זה שברור שבשעה שהוקמה הוועדה המסדרת, היו בה יחסי כוחות כאלה שלגוש מסוים היה דה-פקטו - - -

זאב אלקין: כתוצאה מההרכב הסיעתי.

איל ינון: נכון, נכון, נכון.

איל ינון: כתוצאה מההרכב הסיעתי.

איל ינון: החוק מדבר בטרמינולוגיה של הרכב סיעתי.

איל ינון: הוא לא מכיר בכלל - - -

זאב אלקין: אם אני אעבוד גושית, אני מחר יכול להביא - - -

איל ינון: נכון, והדברים משתנים.

איל ינון: אתה צודק.

זאב אלקין: אני אשאל אותך משפטית.

זאב אלקין: תיאורטית, אם הייתי עובד גושית, ונניח שיש לי כרגע 61, אני מביא הקמה של ועדה מסדרת שהיא מובנית בכלל מכל הנציגים של הגוש שלי.

זאב אלקין: הרי אם אני לא מתחשב בכלל בהרכב הסיעתי, מה הבעיה?

איל ינון: משפטית אתה חייב להתחשב בהרכב הסיעתי.

זאב אלקין: איך אני מתחשב בהרכב הסיעתי?

זאב אלקין: דרך המפתח.

אחמד טיבי: 59-61 זה להתחשב - - -

זאב אלקין: לא, זה לא הרכב סיעתי.

זאב אלקין: אין דבר כזה 61.

אברהם (אבי) ניסנקורן: אבל בסוף אתה יכול לגזור.

אברהם (אבי) ניסנקורן: זה תלוי בגודל שאתה נותן.

אברהם (אבי) ניסנקורן: הרי בסוף זה המשחק האריתמטי.

זאב אלקין: זה כבר לא עניין שלי.

אברהם (אבי) ניסנקורן: החישוב האריתמטי בסוף נגזר מהמספר שאתה נותן ואיך בסוף אתה מחלק את זה.

אברהם (אבי) ניסנקורן: בסוף תמיד עשו כך, שקבעו את גודל הוועדות, התחשבו בעניין הגושי והעניין הסיעתי נגזר מזה.

זאב אלקין: לא, ממש לא.

זאב אלקין: נכון, נכון.

זאב אלקין: קבעו מה גודל ועדה.

אברהם (אבי) ניסנקורן: אם אני אקח מספר מסוים, ייגזר מזה 13-14 או 14-15.

אברהם (אבי) ניסנקורן: ואם אלקין ייקח מספר מסוים, ייגזר מזה שוויון.

זאב אלקין: למה שוויון?

זאב אלקין: מאיפה אני יודע, אולי יש לי רוב?

אברהם (אבי) ניסנקורן: אולי יש לו רוב.

אברהם (אבי) ניסנקורן: לכן עשו בסוף בשום שכל.

אברהם (אבי) ניסנקורן: אמרו: אנחנו קובעים מספר שמתחשב גם בתוצאה של הכנסת.

אברהם (אבי) ניסנקורן: בסוף אנחנו צריכים לייצר פה מספר שמשקף.

אברהם (אבי) ניסנקורן: אני אומר שתמיד זה היה ככה.

אברהם (אבי) ניסנקורן: דרך אגב, גם כשזה היה 61 לכם, אתה צריך לייצר הכרעה בוועדות.

אברהם (אבי) ניסנקורן: הרי בסוף אתה לוקח מספר של חברי ועדה ומזה אתה גוזר את ההרכב הסיעתי.

אברהם (אבי) ניסנקורן: כשדנים בגודל הוועדה מתחשבים גם בתוצאה שנוצרת בסופו של דבר לכל סיעה.

אברהם (אבי) ניסנקורן: זה תמיד היה ככה.

זאב אלקין: אבי היקר, אני אגלה לך סוד, גם אם לוקחים את המפתח שאתה הצעת למיקי - - -

אברהם (אבי) ניסנקורן: לא הצעתי מפתח כזה.

זאב אלקין: מה זאת אומרת?

זאב אלקין: 27 בנוי על מפתח.

זאב אלקין: זה לא מספר משמיים.

זאב אלקין: כל המספרים שרשמתם – אני מניח שעשית את זה בסיוע צוות ועדת הכנסת – בנויים על מפתח.

זאב אלקין: אם אני לוקח את המספרים האלה והופך אותם בחזרה, המפתח שם הוא 4.5.

זאב אלקין: אם תיקח את המפתח הזה – אני אגלה לך סוד – לאור המכתב שמונח פה על השולחן, גם הוא מביא לשוויון, כי מפלגת העבודה יורדת לשש במקום שבע, היא כמו ימינה.

אברהם (אבי) ניסנקורן: אם לא תהיה הסכמה, אנחנו נביא למליאה, מפתח - - -

זאב אלקין: איזה מפתח?

זאב אלקין: אתה לא יכול לפעול בניגוד לחוק, החוק מבקש מפתח סיעתי.

אברהם (אבי) ניסנקורן: זה לא בניגוד לחוק.

אברהם (אבי) ניסנקורן: אנחנו נביא למליאה הצעה שמשקפת גם את החוק.

איל ינון: יכולים להיות כמה הרכבים שכולם יהיו בהתאם לחוק.

איל ינון: ולכן בסוף – אני אצטער מאוד אם זה יקרה, כי זה לא קרה אף פעם – יצטרכו בקרוב, אי אפשר להגיד ביום כזה או ביום אחר, אבל יצטרכו בקרוב להביא להכרעה, אם לא תהיה הסכמה במליאה, הצעות שונות להרכב הוועדה המסדרת, והמליאה תצטרך להכריע.

זאב אלקין: מה המשמעות המשפטית של הייצוג הסיעתי שהחוק קובע?

זאב אלקין: כי אם אנחנו שוברים את הדבר הזה - - -

איל ינון: אבל, זאב, אתה יודע שלא ישברו את הדבר הזה.

זאב אלקין: מה זאת אומרת לא ישברו?

איל ינון: המילים ייצוג סיעתי יכולות להיות לפי הרכב שאתה תציע וזה יתאים מבחינה משפטית, ולפי הרכב שאבי יציע וזה יתאים מבחינה משפטית.

איל ינון: אין הרכב אחד שתואם את מה שכתוב בחוק.

זאב אלקין: לא.

זאב אלקין: זה נכון לגבי סך הכול.

זאב אלקין: זה נכון שאפשר לבנות ועדה 40 וועדה של עשרה.

זאב אלקין: ויכול להיות שבוועדה של 40 התוצאה תהיה א', לפי הרכב סיעתי, ובוועדה של עשרה התוצאה תהיה ב'.

זאב אלקין: אבל השיטה, ברגע שקבעו גודל לוועדה, לקביעה של המספרים חייבת להיות סיעתית.

איל ינון: השיטה תהיה חייבת להיות תואמת לגודל של הסיעות.

זאב אלקין: לא, אבל זה לא מקובל על אבי.

זאב אלקין: הוא אומר: אם השיטה הסיעתית מביאה אותי לתוצאה שלא משקפת את הרוב שיש לי בגוש, אני לא שם.

אברהם (אבי) ניסנקורן: לא אמרתי שזה לא מקובל, אמרתי שהמספר שאני אביא ייצג הרכב סיעתי.

אברהם (אבי) ניסנקורן: אני מסכים איתך.

זאב אלקין: מקובל עליך ששיטת החישוב היא סיעתית, כפי שהציגה את זה פה ירדנה?

אברהם (אבי) ניסנקורן: המספר ייצג גם את הגודל של ה-61 וגם את ההרכב הסיעתי.

זאב אלקין: מה זאת אומרת גם וגם?

זאב אלקין: אין דבר כזה.

אברהם (אבי) ניסנקורן: אין סתירה.

אחמד טיבי: אין סתירה בין שני הדברים.

אברהם (אבי) ניסנקורן: לא תהיה סתירה.

אברהם (אבי) ניסנקורן: לא תהיה סתירה.

איל ינון: לא חייבת להיות סתירה.

אברהם (אבי) ניסנקורן: אני חושב שצריך להגיע למספר - - -

איל ינון: ההצעה שלך תהיה לגיטימית לפי החוק, וכנראה גם ההצעה שלו תהיה לגיטימית, ואז - - -

אחמד טיבי: המליאה תכריע.

זאב אלקין: רגע, רגע.

זאב אלקין: אם תובא הצעה שהיא תקבע כמות מסוימת של ח"כים בוועדה אבל בסופו של דבר כל חישוב, ברגע שנקבע המספר, הוא יהיה לפי המפתח – אין לי על זה עוררין, זו כבר שאלה אחרת.

קריאה: עכשיו שאלה אחרת, זאב – כמה אנשים יכולים להתכנס בחדר אחד כדי - - -

קריאה: זו הצעה שהיא מנותקת לחלוטין.

זאב אלקין: לא מנותקת לחלוטין.

זאב אלקין: תמיד החישוב הוא מדויק לפי מפתח.

זאב אלקין: פעם אחת אנחנו נשבור את זה פה, אנחנו לא נצא מזה אף פעם כי אז הרוב יעשה מיוריזציה בדקה הראשונה של הקמת ועדה מסדרת.

זאב אלקין: זה דבר נורא מסוכן.

זאב אלקין: החישוב הוא לפי גודל הסיעות.

קריאות: - - -

מכלוף מיקי זוהר: השאלה פה איך מקיימים דיון באופן דמוקרטי בהתאם לעקרונות בסיסיים לדיון שאני יכול כמישהו, שאם הוא ברוב או במיעוט, לשכנע את הצד האחר.

אלברט סחרוביץ': אז עכשיו השאלה, כמו שמיקי אומר – איך מקיימים דיון והצבעה במצב - - -

אברהם (אבי) ניסנקורן: עוד מילה אחת.

אברהם (אבי) ניסנקורן: אם אנחנו לוקחים למשל 17, לדוגמה, ואתה עושה אריתמטית - - -

זאב אלקין: אנחנו מכניסים טלפונים?

זאב אלקין: גם אני צריך מחשבון.

זאב אלקין: הוא ממציא כל פעם מספר אחר.

אברהם (אבי) ניסנקורן: הנה, אני נותן לך דוגמה – 17, שזה המספר - - -

קריאה: איך 17 יושבים בחדר אחד?

אלברט סחרוביץ': לא 17.

אלברט סחרוביץ': לפחות 21, 22, כי את מנהלת הוועדה אני לא - - -

אברהם (אבי) ניסנקורן: אני אתן לך דוגמה, אני לא רוצה לעוות, אני בסוף רוצה לייצר תוצאות שמשקפות.

אברהם (אבי) ניסנקורן: אם אתה לוקח 17 כדוגמה, 17 אתה בסיטואציה שלנו מגיע 5, לכם מגיע 5, למשותפת מגיע 2, וכל האחרים מגיע 1.

זאב אלקין: לא יודע, לא בדקתי.

אברהם (אבי) ניסנקורן: בסדר.

אברהם (אבי) ניסנקורן: אז תבדוק.

קריאה: אבל איך יושבים 17 אנשים בחדר?

יולי יואל אדלשטיין: אז בואו, איל עוד לא סיים את דבריו.

איל ינון: את ההצבעות, שזה החלק הקל, אפשר לעשות אותן הצבעה שמית, שזה קצת דומה להשבעה של אתמול, וזה פותר לך את בעיית ה - - -

קריאה: והדיון?

איל ינון: הדיון באמת יותר מורכב.

איל ינון: הוא טיפה יותר מורכב במליאה מאשר בוועדות, כי בוועדות יש לנו מקומות בכנסת – לפי מה שהבנו בדיון המקדים שהיה אצל המנכ"ל עם קצין הכנסת – שאנחנו יכולים לפזר פיזור אפילו יותר מ-2 מטרים אחד מהשני, שעומד בהנחיות שקיימות היום.

איל ינון: יכול להיות שההנחיות האלה גם ישתנו, מדברים על סגר.

איל ינון: אני לא מדבר על זה, אני מדבר על ההנחיות כפי שהן היום.

איל ינון: ההנחיות כפי שהן היום, לגבי ועדות – הכנסת יכולה להתמודד.

איל ינון: לגבי המליאה – סיפור טיפה יותר מורכב.

איל ינון: אני לא נכנס למערכות האוורור והמיזוג, אני לא מבין בזה כלום, לזה צריך חוות דעת של מומחה, זה משהו אחר.

איל ינון: אני מדבר בהנחה ומערכות האוורור והמיזוג מקבלות הכשר שהן בסדר מבחינת קורונה.

איל ינון: אז במליאה, מבחינתנו – עוד פעם, ברמה המשפטית-תקנונית – אין חובה שחברי הכנסת בדיון יישבו בכיסאותיהם שלהם עם השם שלהם.

איל ינון: הם יכולים להתפזר באולם.

איל ינון: אני מדבר עכשיו על הדיון.

איל ינון: אפשר גם להשתמש, מבחינתנו, ביציעים המיוחדים.

איל ינון: אני לא מדבר על היציע עם הזכוכית - - -

אלברט סחרוביץ': זה יציע הקורונה היום.

איל ינון: אני מדבר בהנחה שאין ח"כים שמודעים שהם חולים ומשתתפים בדיון, אלא כמו שאנחנו עכשיו יושבים בדיון.

איל ינון: בהנחה הזו, ובהנחה שכפי שבכל הדיונים בכנסת אף פעם, כמו שאמרה ירדנה – גם בהסכם השלום וגם בהתנתקות, בזמן הדיון האישי לא ישבו 120 איש ושמעו אחד את השני, זה לא קורה בכנסת.

איל ינון: אז יש לך בדיון 50-40 איש במקרה הכי קיצוני שמתרחש בכנסת במהלך דיון.

איל ינון: אני לא מדבר על הצבעה.

איל ינון: אפשר לקיים את זה.

איל ינון: ההנחיות הנוכחיות של משרד הבריאות, כשאתה רוצה לעמוד בהן – אפשר לקיים אותן.

יולי יואל אדלשטיין: לא הבנתי.

יולי יואל אדלשטיין: ש- 50-40 איש בו זמנית יהיו באולם?

איל ינון: במרחקים, כן.

יולי יואל אדלשטיין: אז למה עשינו צחוק אתמול מבית המשפט העליון ומכולם שרצו לבוא, ואמרתי – לא יותר מעשרה איש?

איל ינון: כי זו החלטה - - -

אלברט סחרוביץ': זו החלטה שלנו, יולי.

יולי יואל אדלשטיין: ברור שזה שלנו.

יולי יואל אדלשטיין: הכל שלנו.

יולי יואל אדלשטיין: גם לוועדת החקירה, כמו שאמרתי, אני אעמוד אחר כך.

איל ינון: אבל משרד הבריאות בא ואומר לנו – חברים, הסיפור של העשרה, המגבלה של העשרה היא לא מגבלה שאנחנו חושבים שאתם חייבים לקבל על עצמכם, ואולי אפילו, ואני אגיד לך יותר מזה – אולי אפילו לא נכון שנקבל על עצמנו בכל מצב.

איל ינון: איפה שזה אפשרי זה אפשרי, אבל אם כתוצאה מהמגבלה הזו אין לנו אפשרות בכלל - - -

יולי יואל אדלשטיין: אה, אם אין אפשרות לתפקד כפרלמנט.

איל ינון: בדיוק.

יולי יואל אדלשטיין: אבל יש.

יולי יואל אדלשטיין: אני אומר – בוועדות יש.

יולי יואל אדלשטיין: אם אנחנו נפסיק להתעקש פה על - - -

איל ינון: לא, בסדר.

איל ינון: אז אני אומר – אבל בשביל להקים את הוועדה אתה צריך אישור של המליאה, ואישור של המליאה אתה צריך לקיים כמו שמיקי אומר בצדק – אתה לא יכול לעשות את זה בטלפון, או שכל אחד יושב בחדר שלו, אלא – נדמה לי שגם זאב אמר – לפחות ברמה העקרונית המשטרית, הדיון נועד כדי לשכנע אחד את השני, כדי לשמוע אחד את השני, ואנחנו לא יכולים לגמרי לוותר על הליבה.

איל ינון: אבל כן אפשר – איפה כן אפשר לוותר?

איל ינון: במיקום.

איל ינון: אפשר לרווח הרבה יותר.

איל ינון: המליאה זה אולם בסך הכל די גדול.

יולי יואל אדלשטיין: איל, סליחה שאני קוטע אותך, אבל פשוט, משהו שלא מתאים למהלך.

יולי יואל אדלשטיין: רק על זה דיברנו.

יולי יואל אדלשטיין: ואם, לו יתואר, הרי בתוך עמי אני יושב, אבל השאלה – אתה בתחום המשפטי צריך לדעת – לו יתואר שכל ה-120 חברי כנסת רוצים לבוא.

יולי יואל אדלשטיין: מה אני עושה עם זה?

יולי יואל אדלשטיין: אתה תקבע פריבילגיות מי נכנס-מי לא נכנס?

איל ינון: לא, אז אתה מעמיד שם סדרן, ובדיוק כמו שאתמול אתה לא אפשרת השבעה של 120 איש ביחד כמקובל, אלא שלושה-שלושה - - -

יולי יואל אדלשטיין: בסדר, ושיתפו פעולה.

איל ינון: או היום, בנאומים בני דקה תיאורטית יכולים לבוא 120 איש.

איל ינון: תיאורטית יכולים לבוא 120 איש ולהגיד לך – כולם רוצים עכשיו - - -

יולי יואל אדלשטיין: לא, אבל נאומים בני דקה, סליחה, עם כל הכבוד, אלא אם מישהו עושה פרובוקציה, אבל את זה לא יעשו 120, אנחנו נעמיד סדרן, והוא יכניס שלושה-ארבעה, ידברו ויבקשו לצאת.

יולי יואל אדלשטיין: פה, אז נניח – כמו שאתה מתאר, לא הגענו ואני מאוד מצטער על האווירה אבל לא הגיעו האנשים להסכמות.

יולי יואל אדלשטיין: ואז, אני לא יודע מה – ראש הממשלה רוצה לעלות ולנאום ואומר: שכל הגוש שלי, 59 יהיו.

יולי יואל אדלשטיין: ואז הגוש השני אומר: אנחנו לא ניתן לו עכשיו לעשות פה תעמולה לאומה, כולנו ניכנס, נצעק קריאות ביניים ונפריע לו, יושב-ראש הכנסת זה שלו, הוא ייתן לו לדבר עכשיו שעתיים – לא ניתן לו את זה.

יולי יואל אדלשטיין: יש לי 120 איש באולם.

יולי יואל אדלשטיין: איך בדיוק אני עושה?

איל ינון: אז אמר יוסי – אולי צריך להפוך את האודיטוריום, שאגב, אנחנו משתמשים בו לפעמים כתחליף מליאה גם בימי שגרה של שיפוצים.

יולי יואל אדלשטיין: ו-120 איש באודיטוריום זה בסדר?

איל ינון: הוא אומר שכן.

קריאות: לא, לא.

קריאות: - - -

מכלוף מיקי זוהר: אז תביאו חברה שתבנה את זה.

מכלוף מיקי זוהר: זה יותר בטוח.

מכלוף מיקי זוהר: יהיה קר?

מכלוף מיקי זוהר: יהיה חם?

מכלוף מיקי זוהר: אנשים יתלבשו.

מכלוף מיקי זוהר: ולא יהיה מצב - - -

קריאות: - - -

איל ינון: ברמה המשפטית - - -

מכלוף מיקי זוהר: מערכות הגברה, אוזניות, רמקול – יש פתרונות טכנולוגיים.

מכלוף מיקי זוהר: לעשות את זה בתוך המליאה במקום הצפוף הזה אי אפשר.

אלברט סחרוביץ': כל מה שאיל אמר הוא נכון, ובסוף הקביעה היא שלנו, של הכנסת, והוא - - - היושב-ראש, אתה אמון על הביטחון בסך הכל, ואין על כך עוררין.

יולי יואל אדלשטיין: אני זוכר.

אלברט סחרוביץ': קצין הכנסת – אפשר לזמן אותו, הוא יכול לדבר בשמו - - - שמענו אותו - - -

יולי יואל אדלשטיין: מבחינתו לסגור את הבניין, לנעול ולזרוק את המפתח.

יולי יואל אדלשטיין: אני מבין.

אלברט סחרוביץ': הוא, דרך אגב, אומר – אנחנו נגיע לשם בכל מקרה.

אלברט סחרוביץ': פה אני נוטה להסכים אתו.

אלברט סחרוביץ': הוא לא הגיע היום - - -

יולי יואל אדלשטיין: דרך אגב, זו שאלה שלא רציתי להעלות, כי ברור – מה אתה עושה?

יולי יואל אדלשטיין: אתה רוצה לקיים הצבעה קריטית, אני לא יודע מה – כן הביאו את החוק על איסור ראש הממשלה לכהן, וכו' וכו', ויש לך שמונה אנשים בבידוד.

יולי יואל אדלשטיין: מה אתה אומר להם, תפרו את הבידוד ותבואו להצביע, לעיני כל עם ישראל?

יולי יואל אדלשטיין: ואם אחד מהם נשא?

אלברט סחרוביץ': זו דוגמה שחשוב שהם ישמעו את זה.

אלברט סחרוביץ': ד"ר טיבי - - - משרד הבריאות אומר, בדיוק שאלה ששאלתי אותם לגבי משהו - - - יש לנו ח"כים בבידוד, אפילו עוד לא חולי קורונה, שלא לדבר גם על חולי קורונה.

אלברט סחרוביץ': אמרו – אין בעיה, תבנה להם מסלול מיוחד, הם יעברו, תקצה להם מקום בתוך המליאה - - -

יולי יואל אדלשטיין: שיהיו בריאים.

קריאות: - - -

יולי יואל אדלשטיין: אתה יודע את מי משרד הבריאות שלח לכאן, ד"ר טיבי?

יולי יואל אדלשטיין: משרד הבריאות שלח לפה את היועץ המשפטי.

יולי יואל אדלשטיין: היועץ המשפטי שלי יותר טוב.

יולי יואל אדלשטיין: ככה משרד הבריאות נוהג.

יולי יואל אדלשטיין: שלחו לי לפה את היועץ המשפטי לתת לי הנחיות.

יולי יואל אדלשטיין: יש לי שלי, יותר טוב.

אברהם (אבי) ניסנקורן: תגידו לי מה שאתם רוצים, אני לא אסכן את המשפחה שלי.

אברהם (אבי) ניסנקורן: תעבירו איזה חוקים שאתם רוצים.

אברהם (אבי) ניסנקורן: תעבירו חוקים שאתם יכולים להיות בשלטון ל-100 שנה קדימה.

אברהם (אבי) ניסנקורן: אני לא בא להצבעה הזאת.

אברהם (אבי) ניסנקורן: אני לא אסכן את המשפחה שלי, אני לא אסכן את החברים שלי, לא אסכן את הציבור.

אברהם (אבי) ניסנקורן: אני לא אעשה את זה.

אברהם (אבי) ניסנקורן: יש את הבריאות של הציבור, שזה חשוב לנו.

יולי יואל אדלשטיין: טוב, חברים.

יולי יואל אדלשטיין: אני מודה לכם.

יולי יואל אדלשטיין: בשלב זה אנחנו נכניס עוד סיעות.

יולי יואל אדלשטיין: לא נעים שהם מחכים.

יולי יואל אדלשטיין: אני מפציר בכל לשון של בקשה בחברים ניסנקורן, אלקין וזוהר – תנסו לשבת.

יולי יואל אדלשטיין: תנסו לשבת במרחק של 2 מטר אחד מהשני.

אברהם (אבי) ניסנקורן: אני דיברתי עם מיקי אתמול.

אברהם (אבי) ניסנקורן: היה לו ברור שאנחנו מגיעים בסוף לנוסחה שמייצרת בסוף את הרוב של אחד, עם התחשבות, כמובן, בהרכב הסיעתי.

אברהם (אבי) ניסנקורן: זה השתנה מאתמול להיום.

יולי יואל אדלשטיין: תנסו להגיע להסכמות.

יולי יואל אדלשטיין: אני מבקש בכל לשון של בקשה.

זאב אלקין: ההרכב שדיברת עליו אתמול היה מביא לתיקו היום בהרכב הסיעתי.

אברהם (אבי) ניסנקורן: אז הנה יש לך 17.

זאב אלקין: אז עכשיו אתה משנה - - - למה?

איל ינון: אז תעשו את ההרכב של אתמול.

איל ינון: הנה, הייתה הסכמה.

יולי יואל אדלשטיין: תעשו את ההרכב של אתמול, בבקשה.

זאב אלקין: ההרכב של אתמול מביא לתיקו.